Vettelt nem büntették – Button legnagyobb örömére
Sebastian Vettel a Koreai Nagydíj időmérőjén levágott egy kanyart, ám a versenybírák szemet hunytak az eset fölött.
Amint arról már írtunk, megszakadt a Red Bull Racing Team remek sorozata, idén először nem az osztrák istálló valamely versenyzője rajtolhat az élről, hanem a mclarenes Lewis Hamilton. A már kétszeres világbajnok Sebastian Vettel a második rajtkockát kaparintotta meg Koreában, ám sorsa a versenybírák kezében volt, ugyanis egy ízben levágott egy kanyart.

A stewardok végül megkegyelmeztek a németnek, mondván így sem tudta megelőzni Hamiltont, megtarthatta rajthelyét. Ennek legfőképp a mögüle startoló Jenson Button örül, aki így nem került át a pálya poros oldalára.

„Nagyon örülök a harmadik helynek. Lewis (Hamilton – a szerk.) sokkal jobb volt az időmérőn, megérdemelte a pole-t, azt követően viszont a harmadik rajtkocka a második legjobb rajthely” – mondta Button.

Kövess minket a Facebookon is!
Forma-1